EXCLUSIV. Din televiziune în presa scrisă. Unul dintre cei mai importanți reporteri de la Digi24 se desparte de stația de știri. Este vorba de Alina Manolache, realizatoarea emisiunii săptămânale Cap Limpede cu Cristian Tudor Popescu și a programului zilnic Studio Politic (15.00-16.00).

Publicitate

Potrivit informațiilor Paginademedia.ro, Manolache se va alătura ziarului Libertatea, coordonat editorial de jurnalistul Cătălin Tolontan. Conform acelorași surse, ea va lucra în departamentul de investigații al publicației, dar și în cadrul proiectelor video.

Alina Manolache va mai fi pe post, la Digi 24, până la sfârșitul anului.

Contactată de Paginademedia.ro, jurnalista a confirmat informația.

Carte de Vizită via LinkedIn

Alina Manolache a intrat în presă în anul 2005, la postul Realitatea TV. În anul 2010 s-a alăturat echipei de jurnaliști de la emisiunea „În Premieră”, de la Antena 3.

A plecat și de acolo după doi, când a trecut la Digi24. Ultimii 7 ani și jumătate i-a petrecut la stația de știri RCS, ca reporter pe politic și realizatoare de programe.

De aproximativ o lună, jurnalista a început o emisiune cu gazetarul Cristian Tudor Popescu - Cap Limpede - programată în fiecare vineri de la 21:00.

Raul Bambu

raul.bambupaginademedia.ro